אמיר ח'ורי

אמיר ח'ורי (בערבית: أمير خوري; נולד ב-16 בדצמבר 1995) הוא שחקן ערבי-ישראלי.

ביוגרפיה
ח'ורי נולד בחיפה, ישראל, למשפחה ערבית-נוצרית, העוסקת בצילום אירועים והפקות. בשנת 2019 סיים את לימודיו בסל"ה - הסטודיו לאמנויות התיאטרון מיסודו של יורם לוינשטיין. אחותו היא הזמרת רנא ח'ורי.

ב-2016 גילם בעונה השלישית של "החממה" את עומאר אל שריף.

ב-2018 גילם את סמיר עוודאללה, אחיו של המחבל אל-מקדסי ובנו של השייח' עוודאללה, בעונה השנייה של הסדרה "פאודה" ששודרה ב-yes. באותה שנה שיחק בסרט ההוליוודי "שבעה ימים באנטבה", המבוסס על הסיפור האמיתי של מבצע אנטבה. בסרט הוא גילם את המחבל הפלסטיני עלי אל-מעאתי, אחד מחוטפי המטוס בדרכו מתל אביב. כמו כן, שיחק בסדרה הבריטית של רשת BBC One "המתופפת הקטנה".

בשנת 2020 כיכב בהצגה "גדר חיה" (המבוססת על ספר באותו שם מאת דורית רביניאן) לצד אביגיל הררי. באותה שנה שיחק בעונה השנייה של הסדרה "תאג"ד" מבית yes, שם גילם את אמיל, חובש גדודי דרוזי.

השתתף בעונה הרביעית של סדרת הנוער "נעלמים".

בסרט "תמונת הניצחון" (2021) גילם את דמותו של העיתונאי מוחמד חסנין הייכל בצעירותו.

בשנת 2023 שיחק בסדרה "איסט סייד" לצידו של יהודה לוי. באותה שנה גילם את דמותו של המחבל עימאד מורנייה בסדרה האמריקאית "רוחות ביירות" פרי יצירתם של ליאור רז ואבי יששכרוף עבור רשת שואוטיים. בנוסף, שיחק בדרמה של רשת 13 "שמיים אדומים", המבוססת על ספרו של דניאל שנער ועוסקת באינתיפאדה השנייה, שם גילם את עלי אל-מסרי.

חיים אישיים
בשנים 2018–2020 היה בזוגיות עם השחקנית היהודייה-ישראלית אלונה סער (בתו של השר וחבר הכנסת גדעון סער, והבת-החורגת של מגישת החדשות בערוץ 13 גאולה אבן-סער).

פילמוגרפיה

בטלוויזיה
 2015 – "החממה": עונה 3 – עומר אל שריף
 2017 – "שרה שטיין": עונה 1 – מיני-סדרה גרמנית
 2018 – "פאודה": עונה 2 – סאמיר עוודאללה
 2018 – "המתופפת הקטנה": עונה 1 – מישל / סאלים אל-ח'אדר – מיני-סדרה בריטית (על פי ספר באותו שם מאת ג'ון לה קארה)
 2020 – "תאג"ד": עונה 2 – אמיל
 2020 – "נעלמים": עונה 4
 2023 - "איסט סייד" אשר (אשרף פטוש)
 2023 - "רוחות ביירות" - עימאד מורנייה
 2023 - "שמיים אדומים" - עלי אל-מסרי

בקולנוע
 2016 – "לא פה, לא שם" – ג'ורג'
 2018 – "שבעה ימים באנטבה" – המחבל הפלסטיני עלי אל-מעאתי (מבוסס על הסיפור האמיתי של מבצע אנטבה)
 2019 – "מפאק" ("مفك", "מברג") – זיאד
 2020 – "לילה בחיפה" – אמיר
 2021 – "תמונת הניצחון" – מוחמד חסנין הייכל

בתיאטרון
 2019 – "במנהרה", תיאטרון גשר
 2020 – "גדר חיה", התיאטרון הקאמרי (על פי ספר באותו שם מאת דורית רביניאן)

קישורים חיצוניים

הערות שוליים

שחקנים ערבים ישראלים
שחקני קולנוע וטלוויזיה ישראלים
שחקני תיאטרון ישראלים
רקדנים ישראלים
בוגרי סל"ה - הסטודיו לאמנויות התיאטרון מיסודו של יורם לוינשטיין
ערבים נוצרים ישראלים
חיפה: אישים
נוצרים מזרח תיכוניים
ישראלים שנולדו ב-1995